Ńdɔ̄ Mósɛs a ngábanda Ísraɛ̂l ásə nyé ai nyé nâ: “Ǎ Ísraɛ̂l, vógólō mə́béndé ai mə́fúlú yā māfála á mə̄lɔ́ móe ámōs yə aná. Yə́ə́gán mɔ́ mǐ bāālā fə̄ mɔ́ á enyiŋ dzáán. 2Ǹtondôbə Zambá wāān á ngālad amvóé ai mínā á Horeb. 3A ndzí kig lad ámvōé tē ai bətará, bíā á ngālad amvóé ai bɔ́, é bía yǎ bī ngə́lə́ bī və̄ə̄ ánā bā. 4Á ńkǒl á yōb á zāŋ ndóan ńgɔ Ǹtondôbə a ngákɔ́bɔ ai mínā á mís étē. 5Mə tə́lə̄ mína ai nyé á zāŋ ású yə̄ nə́ mə́ kúlī mína ebúg Ńtondôbə, amú é wɔ̄ŋ mī ḿbádaga ndóan ó ngábɔ̄ nə́ tə myǎbɛ́d á ńkǒl. Ńdɔ̄ hḿ á ngādzó nâ: